Ce se întâmplă cu Regele Charles și cu Prințesa Kate de Paște, după ce au fost diagnosticați cu cancer
Regele Charles nu va sta lângă familia sa de Paște pentru a-și proteja sănătatea, el fiind sub tratament pentru cancer.
Aranjamentul, care a fost aprobat de o echipă medicală, îi plasează pe Regele Charles și pe regina consoartă, Camilla, la o anumită distanță de restul familiei, în Capela St. George, la Castelul Windsor, duminică, scrie metro.co.uk.
Medicii au considerat că este un mediu "acceptabil" pentru starea actuală a regelui, care este sub tratament pentru cancer de două luni.
O sursă de la palat a declarat că participarea regelui la slujbă este "un semn că lucrurile merg în direcția bună".
Palatul Buckingham nu a anunțat încă ce membri ai familiei regale vor participa la slujbă, dar este de așteptat ca ceremonia să fie una restrânsă față de alți ani.
Prinții de Wales, William și Kate, nu vor participa la slujbă, ci vor petrece Paștele doar cu copiii lor.
Sursa: metro.co.uk
Dată publicare:
30-03-2024 09:34